Diari Oficial de la Generalitat Valenciana


Sumari del DOGV 5453, del 19-02-2007 (2007/2038)

ACORD d'1 febrer de 2007, del Consell d'Administració de l'Agència Valenciana de Salut, pel qual delega per a algunes competències el president del Consell d'Administració i el director gerent de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2038


Data del document
:   01-02-2007

Organisme emissor
:   Agència Valenciana de Salut

Tipus de document
:   Acord

Descriptors 

:   * competència administrativa
    * delegació de poders

El Consell d'Administració de l'Agència Valenciana de Salut, en la sessió d'1 de febrer de 2007, ha adoptat l'acord següent:  
"La Llei 3/2003, de 6 de febrer, d'Ordenació Sanitària, va crear l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i capacitat plena per al compliment dels seus fins, i li ca encomanar la gestió i l'administració del sistema valencià de salut i de la prestació sanitària de la Comunitat Valenciana.  
Posteriorment, per mitjà del Decret 25/2005, de 4 de febrer, el Consell va aprovar els Estatuts reguladors de l'Agència Valenciana de Salut, que van establir un àmbit organitzatiu i competent nou en l'orde sanitari.  
D'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Consell d'Administració de l'Agència Valenciana de Salut ha acordat, en la sessió d'1 de febrer de 2007, la delegació de funcions del Consell en el president i en el director gerent de l'Agència Valenciana de Salut.  
Per tant, aprova l'acord següent:  
Primer  
Delegar, indistintament, el president del Consell d'Administració de l'Agència Valenciana de la Salut, que és el conseller de Sanitat, i el director gerent de l'Agència Valenciana de Salut per a la facultat d'establir i subscriure els acords, convenis i concerts per a la prestació dels servicis, tenint sempre en compte, abans, la utilització òptima dels recursos sanitaris públics, i també qualsevol altre conveni o acord de col·laboració dels previstos en el Decret 20/1993, de 8 de febrer, del Consell, en què siga una part l'Agència Valenciana de Salut.  
Segon  
Delegar el director gerent de l'Agència Valenciana de Salut per a la facultat d'aprovar propostes d'instruccions, circulars i ordes de servici, en les matèries de la seua competència.  
Tercer  
Deixar sense efecte l'Acord de delegació de competències de 21 de desembre de 2005.  
Quart  
Este acord entra en vigor el dia de la publicació en el Diari Oficial de la Comunitat Valenciana."  
I, com a secretari del Consell d'Administració de l'Agència Valenciana de Salut, ho certifique.  
València, 2 de febrer de 2007.- El secretari del Consell d'Administració: Ignacio Ferrer Cervera.